

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67012222, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 18.09.2025. |  | Nr. DIKS-25-49-nos |

|  |
| --- |
|  |
| **Rīgas valstspilsētas pašvaldības starpskolu sacensību šahā nolikums** | |

# **I. Vispārīgie jautājumi**

1. Rīgas starpskolu šaha sacensības (turpmāk – Sacensības) norisinās, ņemot vērā Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes 2025. gada 13. augusta nolikumu Nr. DIKS-25-45-nos “Rīgas valstspilsētas vispārējās izglītības iestāžu spartakiādes nolikums” (turpmāk – Spartakiādes nolikums).
2. Sacensības organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar Rīgas Šaha skolu (turpmāk kopā – Organizatori).

# **II. Sacensību norises vieta, laiks un dalībnieki**

1. Sacensību dalībnieki ir Rīgas valstspilsētas pašvaldības vispārējās izglītības iestāžu (turpmāk – Skolas) izglītojamie (turpmāk – Dalībnieki).
2. Sacensības notiek Rīgas Šaha skolā, Pērnavas ielā 10, Rīgā, laikposmā no 2025. gada 10. novembra līdz 2025. gada 28. novembrim:
   1. 2014. gadā dzimušajiem un jaunākiem Dalībniekiem 2025. gada 13. novembrī plkst. 13.00;
   2. 2012.-2013. gadā dzimušajiem Dalībniekiem 2025. gada 20. novembrī plkst. 13.00;
   3. 2011.-2010. gadā dzimušajiem Dalībniekiem 2025. gada 27. novembrī plkst. 13.00.

# **III. Sacensību nosacījumi**

1. Skola katrā vecuma grupā ir tiesīga pieteikt vienu komandu, kuras sastāvā ir divi Dalībnieki (meitenes, zēni vai jaukta komanda).
2. Ja Skolai nav iespējas nodrošināt divu Dalībnieku komandu, Skolu var pārstāvēt viens Dalībnieks katrā vecuma grupā.
3. Sacensības notiek pēc Šveices sistēmas, septiņās kārtās individuāli ar komandu ieskaiti.
4. Vienas komandas Dalībnieki savā starpā nesatiekas.
5. Apdomas laiks 10 minūtes un piecas sekundes par gājienu uz partiju katram dalībniekam.
6. Uzvarētāju komandu, kā arī individuālos uzvarētājus nosaka pēc iegūto punktu summas.
7. Vienādu punktu skaita gadījumā uzvarētājus nosaka pēc uzlabotā Buholca, Buholca un PPK koeficienta.
8. Piedaloties Sacensībās, iesaistītās personas izsaka savu piekrišanu Organizatoriem veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Departamenta tīmekļvietnēs, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
9. Rīgas Šaha skolas sacensību zālē (telpa Nr.7) sacensību dalībnieki un pavadošās personas drīkst ienākt tikai maiņas apavos vai izmantojot personīgās bahilas.
10. Informāciju par Sacensību norisi var saņemt, rakstot Rīgas Šaha skolai uz   
    e-pastu [sahaskola@riga.lv](mailto:sahaskola@riga.lv), kā arī komunicējot ar Sacensību galveno tiesnesi A.Pakulu – [apakula2@edu.riga.lv](mailto:apakula2@edu.riga.lv) (tālr. 29409165).

# **IV. Dalībnieku pieteikšana un dalība Sacensībās**

1. Skola iepriekšējos pieteikumus, katrai komandai atsevišķi, atbilstoši Spartakiādes nolikuma 2.pielikumam, iesniedz elektroniski [sahaskola@riga.lv](C:UsersInga.VanagaDesktopNovada%20spēles2021-2022Šahs%20Starpskolu%20Nolikums%202021%20(2).doc) līdz:

15.1. 2025. gada 11. novembrim – par 2014. gadā dzimušajiem un jaunākiem dalībniekiem;

15.2. 2025. gada 19. novembrim – par 2013.-2012. gadā dzimušajiem dalībniekiem;

15.3. 2025. gada 27. novembrim – par 2011.-2010. gadā dzimušajiem dalībniekiem.

16. Skola pieteikumus atbilstoši Spartakiādes Nolikuma 2.pielikumam attiecīgai vecuma grupai iesniedz tiesnesim Sacensību pirmajā dienā.

# **V. Sacensību uzvarētāju apbalvošana**

17. Sacensību godalgoto vietu ieguvējas komandas katrā vecuma grupā apbalvo ar kausiem un komandu dalībniekus ar medaļām.

18. Sacensību Dalībniekus individuāli atsevišķi katrā vecuma grupā apbalvo ar medaļām.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

Vanaga 67026842